Γέννηση στα όρια της βιωσιμότητας
Creators: name: Δρονούδας, Νικόλαος Παντούση
Publisher: name: Aristotle University of Thessaloniki
Year: 2014
Subjects: όριο της βιωσιμότητας
λήψη κρίσιμων αποφάσεων
νεογνική βιοηθική
periviability
ethical decision making
neonatal bioethics

description: Σκοπός της παρούσας διπλωματικής εργασίας είναι η ανασκοπική προσέγγιση του ζητήματος της γέννησης νεογνών κοντά στο όριο της βιωσιμότητας. Η ραγδαία επιστημονική προοδος που σημειώθηκε τις τελευταίες δεκαετίες στον τομέα της Νεογνολογίας οδήγησε σε μία βαθμιαία μετατόπιση του ορίου αυτού σε όλο και πρωιμότερα στάδια της εγκυμοσύνης, προσφέροντας τη δυνατότητα επιβίωσης όλο και πιο ανώριμων νεογνών. Βέβαια, η εξέλιξη αυτή συνδέθηκε και με μία άυξηση της επιβίωσης βαριά ανάπηρων νεογνών, με τον κίνδυνο αυτό να συσχετίζεται αντιστρόφως ανάλογα με το βαθμό της προωρότητας. Τα εξαιρετικά υψηλά ποσοστά νοσηρότητας και θνησιμότητας των επιβιώσαντων νεογνών προκάλεσαν τεράστιους ηθικούς προβληματισμούς σχετικά με την ενδεικνυόμενη θεραπευτική προσέγγιση εξαιρετικά χαμηλού βάρους γέννησης (ΕΧΒΓ) νεογνών, με τη διαδικασία λήψης αποφάσεων να αποτελεί μία ιδιαίτερα πολύπλοκη και προκλητική διαδικασία. Πράγματι, η προγνωστική αβεβαιότητα που χαρακτηρίζει τη γέννηση ενός νεογνού κοντά στο όριο της βιωσιμότητας σε συνδυασμό κυρίως με την αδυναμία εξατομικευμένης εκτίμησης της κλινικής του πορείας καθιστούν εξαιρετικά δύσκολη υπόθεση τη διαδικασία λήψης αποφάσεων σχετικών με τη συνέχιση ή μη της εφαρμογής εντατικής θεραπείας και υποστήριξης της ζωής του. Μέσα σε ένα τόσο θολό τοπίο είναι οι νεογνολόγοι αυτοί που καλούνται πρωτίστως να κρίνουν την καταλληλότητα της έναρξης εφαρμογής θεραπείας υποστήριξης της ζωής ενός ΕΧΒΓ νεογνού και εν τέλει να αποφασίσουν για την ενδεχόμενη συνέχιση ή αποκλιμάκωση αυτής, λαμβάνοντας πάντοτε υπ’ όψιν την έγκυρη συναίνεση των γονέων. Σε αυτό ακριβώς το σημείο αρχίζει η εμπλοκή των ιατρών σε μία δαιδαλώδη ηθική σχέση που αρχίζει να διαμορφώνεται, από την ανάγκη των γονέων να αναζητήσουν στήριγμα στην προσπάθεια προαγωγής του βέλτιστου συμφέροντος του παιδιού τους. Η ιδιαίτερη υποχρέωση των νεογνολόγων συνίσταται στην προαγωγή της υγείας των ΕΧΒΓ νεογνών και στην υπεράσπιση του βέλτιστου συμφέροντός τους στη ζωή. Πρωταρχικός στόχος της παρούσας εργασίας, λοιπόν, είναι να διερευνηθεί η πολύπλοκη διαδικασία λήψης αποφάσεων κοντά στο όριο της βιωσιμότητας αυτή καθευατή, καθώς και ο βαθμός στον οποίο μπορεί να συμμορφωθεί η εφαρμοζόμενη κλινική πρακτική με συγκεκριμένες βιοηθικές αρχές και θεωρίες. Με την επιτελεσθείσα όμως τις δύο τελευταίες δεκαετίες θετικοποίηση των βιοηθικών κανόνων σε κανόνες δικαίου, σε μία διεθνή απόπειρα θέσπισης αυστηρότερων δικαιϊκών κανόνων ρύθμισης του εν λόγω ζητήματος, το Βιοδίκαιο καλείται να ρυθμίσει επίσημα το νομικό καθεστώς και τα κριτήρια του τέλους της ζωής ΕΧΒΓ νεογνών. Η ποικίλη νομοθετική αντιμετώπιση του ζητήματος από τις διάφορες χώρες του αναπτυγμένου κόσμου καταδεικνύει την τεράστια διχογνωμία που ανακύπτει, αδυνατώντας να ρίξει φως στο σαφή καθορισμό αρμοδιοτήτων μεταξύ ιατρών, γονέων και δικαστικών αρχών στα πλαίσια μίας τόσο πολύπλοκης διαδικασίας, όπως αυτή της λήψης κρίσιμων αποφάσεων σχετικών με τη συνέχιση ή μη της διατήρησης στη ζωή ΕΧΒΓ νεογνών.
description: The main purpose of this dissertation is a retrospective approach of the issue of birth near the borderline of viability. The rapid scientific progress made in recent decades in the field of Neonatology led to a gradual displacement of this limit to increasingly earlier stages of pregnancy, offering the ability of survival to a larger amount of immature neonates. However, this development was also associated with an increase in survival for seriously disabled newborns, with the risk of impairment being inversely correlated to the degree of prematurity. High morbidity and mortality rates of surviving infants raised enormous ethical concerns about the appropriate type of therapeutic approach of extremely low birth weight (ELBW) infants leading to both complex and challenging decision making in this field. Indeed, the predictive uncertainty surrounding the birth of a newborn near the limit of viability in combination with the weakness of predominantly individualized assessment of its clinical course make the decision making process an extremely difficult task, considering that the continuation or otherwise of intensive care and life support of the newborn is regarded. Within such a blurred situation the neonatologists are those who are called primarily to weigh the suitability of application of life-sustaining treatment of an ELBW infant and ultimately decide to either continue or defuse this, always taking into consideration the valid consent of parents. This is the point when doctors get involved in a maze of moral relationship, shaped by the parents’ need to seek support in their effort to promote the best interests of their child. The special obligation of neonatologists is to promote the health of ELBW infants, defending their best interests in life. The primary objective of this study, therefore, is to investigate the complex decision making close to the limit of viability per se, and the extent to which the applied clinical practice can be reconciled with specific bioethical principles and theories. Through the occurred integration of bioethical principles into specific law rules, which occurred the last two decades and within an international attempt of establishing stricter jurisdictions related to this issue, the Biomedical Law is called upon to formally regulate the legal status and the criteria of the ELBW infants’ end of life. The varied legislative addressing of the issue in different countries of the developed world demonstrates the huge controversy that arises, being unable to shed light on a clear definition of responsibilities between doctors, parents and judicial authorities in the context of such a complex process, as that of making critical decisions concerning the continuation or otherwise of a life support treatment in ELBW infants.